Prima comunicare, Dimitrie Cantemir et le probleme de la Mediterranee a fost 
susţinută la al VlI-lea Congres de studii sud-est europene, Salonic, 1994, la secţiunea a 
II-, condusă de profesorul Plamen Ţvetkov, din Sofia. îţi dau reperele exacte: Septieme 
Congres International d’Etudes du Sud-Est Europeen, Thessalonique 29 aout - 4 
septembre 1994 - Theme: N.2: Efforts de cooperation balcanique en retrospection et 
en perspective, titlul îl ai mai sus. Titlul e cel de mai sus, nu s-a publicat decât volumul 
cu rapoartele mari ale congresului, a mea a fost doar o comunicare, au comentat-o 
chiar atunci Răzvan Theodorescu şi dl. Ţvetkov. Dar, îmbunătăţit, textul e cel de la 
Chişinău. El va apare în reeditatea volumului meu Dimitrie Cantemir, la finalul cărţii, 
la Anexe. Cartea se publică la Editura Litera Internaţional, Chişinău-Bucureşti şi este 
în semnal. Cred că te poţi folosi şi de celelalte comunicări, ca să te plasezi mai în 
actualitate. 

Noroc şi succes! 

Ecaterina Ţarălungă 
18.07.04 


Politica echilibrului de forţe raportată la Porţile de Fier continentale 
(în accepţia lui Dimitrie Cantemir) 

(Sesiunea Academiei de Ştiinţe a Republicii Moldova dedicată lui Dimitrie Cantemir, 

Chişinău, octombrie 2003) 

Pentru Dimitrie Cantemir politica n-a fost un hobby, ci calea reală, ultimă, pe care 
considera că se pot rezolva problemele ţării sale. Ideile mari ale istoriografiei lui, 
preluate de Şcoala Ardeleană şi, peste timp, de noi înşine, sunt: 

• Originea latină a neamului românesc; 

• Unitatea lingvistică şi culturală a vechii Dacii; 

• Rolul strategic al teritoriilor româneşti din punct de vedere geopolitic; 

• Rezolvarea problemei româneşti numai în context global, prin favorizarea, de 
către românii înşişi, a echilibrului european. 

Toate aceste aserţiuni ale întemeietorului istoriografiei ştiinţifice româneşti au rămas 
valabile până astăzi. Merită de aceea să aruncăm o scurtă privire asupra temeiurilor sale, 
spre a le compara cu propriile noastre temeiuri referitoare la locul şi rolul unui neam în 
lumea în care trăim. 

Teoria politică a lui Cantemir se află expusă într-o lucrare filosofică, scrisă în jurul 
anului 1700, intitulată Monachiarum Phisica Examinatio ( Examinarea fizică a 
monarhiilor). Las deoparte felul cum autorul lucrării, pe atunci încă tânăr, rămâne 
dator conceptelor filosofice ale vremii, în principal prin compararea unei monarhii cu 
un trup omenesc, care se naşte, creşte, îmbătrâneşte şi dispare. Dincolo de aceste 

„instrumente de expunere” mai mult decât „instrumente de lucru” se află intuiţia 
majoră a mişcării, a direcţiei pe care o luase politica europeană a începutului de veac 
18. Cantemir consideră, pe baza cercetărilor proprii, care au inclus vechile civilizaţii, 
de la cea chaldeeană la cea persană, arabă şi turcică, faptul că monarhiile, mai exact 
marile centre de putere planetare, se deplasează în timp dinspre est spre vest şi dinspre 
sud spre nord. El citează marile năvăliri, pe grecii antici urmaţi de romani, pe romani 
urmaţi de Sfântul Imperiu Germanic şi de Suedia lui Carol al XH-lea, contemporanul 
său. în virtutea acestei premise, pe care o consideră exactă, Cantemir scrie Incrementa 
Atque Decrementa Aulae Othomanicae ( Despre Creşterea şi Descreşterea Curţii 
Otomane), lucrare menită să atragă atenţia lumii europene asupra acestei „excrescenţe 
monstruoase” pe care-o reprezintă o putere sudică şi răsăriteană, urmare directă a 
marilor migraţii, în contextul dezvoltării Europei contemporane. El susţine că a venit 
vremea ca Europa să se pună în acord cu evoluţia firească a lumii şi cu cerinţele 
momentului şi să înlăture această putere revolută. Istoria Imperiului Otoman chiar 
oferă soluţii practice în acest sens, iar Harta Constantinopolului este una strategică, 
indicând pulberăriile din Cornul de Aur, curenţii marini de pe Bosfor, locurile unde 
sultanul petrecea alături de haremul său însoţit fiind doar de 50 de eunuci. Mai mult, 
versiunea rusă a acestei hărţi, gravată de A. P. Zubov, şi ale cărei plăci se află la 
Ermitaj, cuprinde un desen în plus, acela al tipurilor de nave de luptă otomane, în 
condiţiile în care, chiar atunci, Petru cel Mare, după ce-şi asigurase graniţa spre Marea 
Baltică, dădea asaltul spre sud, la Caspica, adică la frontiera cu otomanii, constituindu- 
şi flota de pe mările interioare, după planuri şi informaţii care i-au venit - documentele 
Cabinetului său aflate la Petersburg, la Biblioteca Saltâkov Scedrin, o atestă - pe 
canalul a opt limbi europene. 

Dacă ţinta istoriografiei cantemiriene - mai mult, ţinta demersului cantemirian în 
întregul său, opţiunea vieţii lui - a fost una strategică, atunci nu este lipsit de 
importanţă să înţelegem căror imperative răspundea ea. După marile descoperiri 
geografice, după afirmarea flotei spaniole, britanice şi olandeze pe oceanul planetar, 
după definirea conturului viitoarelor colonii europene în Africa şi Americi, după 
arondarea strâmtorilor strategice, după stabilirea rutelor de apă care legau Extremul 
Orient de Occident, făcând să cadă în desuetudine marile drumuri de uscat dintre Indii 
şi Britania, puterile europene - mai cu deosebire Franţa - se vedeau puse în situaţia de 
a contrabalansa aceste avansuri care-i puneau în primejdie supremaţia, mai ales că nu 
excela ca putere navală. Astfel a fost inaugurată în Europa politica echilibrului de 
forţe şi Franţa, pe de o parte a încercat să câştige pe căi culturale ceea ce pierdea pe căi 
strategice, iar pe de alta, a înclinat balanţa către otomani, încă putere navală, aliindu-se 
cu ei nu o dată, în defavoarea unor parteneri europeni. Prieten cu ambasadorul Franţei 
la Constantinopol, discutând despre originile latine ale ambelor popoare, despre 
rădăcina lor culturală comună - de altfel Cantemir a şi scris despre istoria trunchiurilor 
lingvistice şi a alcătuit dicţionare - el nu putea totuşi ignora faptul că era ostatic la 

otomani, iar ţara lui se afla în primejdie să dispară de pa harta lumii, deoarece unul din 
principiile fundamentale ale Coranului, afirmat chiar de Cantemir în Kmira chcthmji 
hjih m y x a vi m e /i a h c k o r o pejirim ( Sitema religiei muhammedane ) este acela că 
avansul religiei musulmane se face odată cu şi prin cucerirea pământului 
necredincioşilor. Iar avansul Islamului era, în fond, un răspuns la marele sentiment de 
încercuire planetară pe care-1 traversa această religie, pusă în situaţia de a ceda mereu 
mai mult din prerogativele sale teritoriale prin cucerirea Africii, a strâmtorilor 
Extremului Orienent de către creştini, care dominau de asemenea şi nordul. Blocajul 
sudic, mai recent, nu făcea decât să împingă spre nord zona de conflict. 

Prin urmare, în faţa lui Cantemir, aspirant la tronul Moldovei, ca şi aspirant la 
unirea Moldovei cu Ţara Românească prin asigurarea domniei de către el şi fratele său 
Antioh în cele două ţări române, în faţa lui deci, se aflau de rezolvat, deopotrivă, o 
chestiune religioasă şi una politică, împletite una cu cealaltă. Asta pe de o parte. Pe de 
alta, problemele zonale trebuiau tratate la nivel macro-sistemic, adică Moldova trebuia 
„inserată” în problematica europeană pentru ca ajutorul scontat contra otomanilor să 
vină şi să fie eficient. După 22 de ani petrecuţi pe arena politicii otomane, la 
Constantinopol, după accesul la Ambasadele Olandei, Marii Britanii şi Franţei din 
această capitală imperială, Cantemir se afla în situaţia de a intui starea reală a 
raportului de forţe dintre aceste ţări şi Imperiul Otoman şi măsura în care, angajate în 
alte puncte fierbinţi ale planetei, acestea erau interesate de zona balcanică în întregul ei 
şi de ţările române mai cu deosebire. 

Soluţia pentru care a optat atunci - Imperiul Rus - n-a fost una de conjunctură. 
Petru cel Mare avea interese în nord, ca şi în sudul continentului european, ţinuse piept 
lui Carol al XlI-lea, otomanilor, îşi constituia administraţia, flota, armata de uscat şi, în 
general vorbind, abia scotea deasupra apelor planetare vârful unui aisberg uriaş, de 
deasupra căruia putea privi lateral, chiar dacă nu complet detaşat, conflictele dintre 
forţele vest-europene, ca şi dintre creştinismul occidental şi Islam. Cantemir ştia prea 
bine despre bătăliile lui Iancu de Hunedoara şi Ştefan cel Mare, despre impunerea lui 
Vlad Ţepeş la domnia Ţării Româneşti în urma unei înţelegeri exprese dintre 
Transilvania şi Moldova, îi erau cunoscute fortificaţiile dunărene pe care le apărase 
Eugeniu de Savoia, participase el însuşi, ca supus otoman, la bătălia de la Zenta, care 
anunţa asaltul asupra Vienei, după ce căzuseră de mult Nicopole şi Belgradul, adică 
cetăţile care apărau Porţile de Fier ale Dunării, marele punct de control al Europei spre 
nord, până la Baltica, precum şi spre sud, până la Mediterana. Hronicul vechimii a 
romano-moldo-vlahilor, care a avut anterior două versiuni în latină, pierdute în 
naufragiul de pe Marea Caspică, atestă faptul că analizase atent căile folosite prin timp 
de români şi că se gândise el însuşi la soluţii viabile pentru începutul de veac 18. 

Soluţiile lui Cantemir merg însă cu mult mai în profunzimea politicii europene a 
momentului. Nu doar opţiunea pentru Rusia - în care el vedea o întruchipare 
contemporană a ceea ce fusese Imperiul Roman - de altfel, în Panegiricul pe care fiul 

său Şerban i-1 citeşte, la vârsta de şapte ani, ţarului, cu prilejul aniversării, acesta şi este 
numit, după protocolul roman preluat din Orient, „Imperatoribus Imperator”, „Cezar al 
Cezarilor”, iar „ţar” nu este decât slavizarea cuvântului roman pentru Caesar, marele 
împărat, întruchipare pământeană a divinităţii, în stil pur egiptean. Prin urmare, 
Cantemir avea în minte capacitatea monarhiei ruseşti de a oferi lumii o sinteză viabilă 
între Orient şi Occident, aşa cum fusese consfinţită de graniţele fostului Imperiu 
Roman de dinainte de împărţirea lui în două. In calitate de senator şi consilier personal 
al ţarului pentru probleme orientale şi sudice, Cantemir a fost sfătuitorul direct al 
acestuia în privinţa declanşării conflictui caspic din 1722. Nu spun că Rusia a lucrat 
după ideile lui Cantemir. Ea avea de mult probleme de păstrate a controlului 
continental la marea Poartă de Fier a Asiei, dintre Caspica şi Munţii Caucaz. Populaţii 
numeroase, musulmane, dar şi „cisite”, cum le spune Cantemir, luptau pentru păstrarea 
controlului singurei căi directe de trecere dinspre Asia spre Europa. Pe acolo trecuseră 
popoarele migatoare, indoeuropenii, ultimii fiind mezii şi părţii, spre Asia Mică, iar 
cisiţii, numiţi de Cantemir „negrii galbeni”, colonizaseră spaţiul - odinioară sumerian 
şi hittit - rezistând pe teritoriul pe care noi îl numim până astăzi Cis-Iordania. In plus, 
ambiţiile imperiale ale Rusiei, în faţa restului Europei, se concrezizau printr-o mare 
vocaţie constructivă, şi ea parte a Renaşterii Nordului, influenţat de Sud. 
Cartografierea întregii ţări nu era decât unul din semnele acestui proces, iar faptul că 
toate hărţile caspice ale lui Cantemir au fost imediat preluate şi înglobate în hărţile 
provinciilor ruseşti, atestă ce paşi repezi făcea Rusia spre a câştiga un ascendent asupra 
lumii europene. De altfel, importanţa punctului de vedere cantemirian în politica 
rusească este până astăzi recunoscută de Rusia, din moment ce, dintre toate textele 
cantemiriene, aflate de-a lungul veacurilor sub incidenţa unui secret mai mare sau mai 
mic, mutate din arhive sau împreună cu arhivele după diverse războaie şi revoluţii, 
singurele care au încă un regim secret sunt textele lui Cantemir care conţin activitatea 
lui de senator şi consilier imperial. Acestea erau deţinute, în 1988, de Arhivele Flotei 
Baltice şi nimeni nu ştiu să le fi cercetat vreodată. 

Dar alte surse ale scrierilor cantemiriene compensează această lipsă şi putem intui 
importanţa pe care o acorda el Porţilor de Fier continentale în păstrarea echilibrului 
european. In Arhivele lui Petru cel Mare se află Collectanea Orientalia, ansamblu de 
texte şi hărţi cantemiriene care cuprind activitatea lui în zona Derbent, la Marea 
Caspică, prilejuită de campania rusă din 1722-1723, pentru arondarea Porţii de Fier a 
Asiei. Dincolo de faptul că făcuse, cu mâna lui, o tipografie mobilă cu caractere 
persane, pentru a tipări materiale propagandistice destinate inamicului - între noi fie 
spus conţinutul nici unia dintre manifeste n-a fost publicat, deşi Emil Lozovan, care a 
descoperit la Oxford caracterele acestei tipografii, credea că a descoperit şi texte 
tipărite cu ele - a cartografiat apoi toată zona în sistem Mercator, făcând măsurători 
cu pasul şi cu instrumente optice, indicând zonele cu iarbă nouă toamna, anotimpul 
când începuse campania lui Petru cel Mare, ca şi vadurile de pe cursul râurilor pe unde 

se putea trece călare. Dar a Scut infinit mai mult decât atât. A Scut ceva ce nu era 
cuprins în nici una din obligaţiile lui de şef al propagandei creştine şi de cunoscător al 
limbilor orientale. A descoperit, la Poarta de Fier a Asiei, vestigiile zidului ridicat de 
Alexandru Macedon spre a se apăra de atacatorii veniţi dinspre nordul continentului, a 
Scut măsurători, a ridicat relevee, a copiat inscripţii, a alcătuit harta acestui zid în 
raport cu Marea Caspică şi Munţii Caucaz şi a tras concluzii scrise legate de toate 
aceste descoperiri. Textul a fost publicat o singură dată, în latină, în ediţia dedicată 
deTocilescu lui Cantemir, 1878-1883, a Societăţii Academice Române şi n-a fost 
niciodată tradus. Consideraţiile lui Cantemir în legătură cu aceste vestigii sunt 
următoarele: 

• Ele au fost plasate într-un însemnat punct strategic, pentru a permite 
deplasarea spre India a lui Macedon, asigurându-i spatele. 

• Rezultă că zona nu aparţinuse otomanilor, nici perşilor, ci altor populaţii. 

• Primele inscripţii sunt făcute în pictograme (mai ales semne solare, ale 
închinătorilor focului, dar şi pictograma literei a de mai târziu!), apoi în 
hieroglife, apoi cu alfabet arab, de unde ideea că localnicii sau trecătorii 
aparţineu unor culturi diferite şi veneau din timpi diferiţi. 

• Cele mai numeroase inscripţii şi desene indicau un conflict între şiiţi şi suniţi, 
pe zid fiind desenată, alături de sabia lui Mahomed, şi sabia cu două vârfuri a 
lui Aii. Situaţia conflictuală trebuia deci exploatată de creştini. 

Concluzia sa este aceea că locul a fost dintotdeauna frecventat şi important, aşa cum 
şi rămăsese de altfel, fiind definit de Cantemir ca o poartă de control continental. Ce 
însemna cucerirea ei de către Rusia? Mai întâi un control creştin asupra unuia 
musulman. Apoi un control ortodox, fiindcă ortodoxia era moştenitoarea directă a 
Bizanţului, cel pe care-1 luaseră Otomanii. Cantemir doreşte, în acest punct, să reînvie 
vechi tipare mentale ruseşti, ştiut fiind faptul că o expediţie rusă plecase către Bizanţ 
încă în veacul al IX-lea spre a-1 cuceri. Cucerirea Porţii de Fier, care i-ar fi asigurat 
Rusiei controlul continental, i-ar fi asigurat, întocmai ca lui Alexandru Macedon, 
spatele în viitoarea campanie de recucerire a Bizanţului, pentru care el, iată, alcătuise 
harta strategică şi scrisese Istoria Imperiului Otoman, a campaniilor şi obiceiurilor 
armatei otomane, a stării de decădere care şi începuse. 

Cât despre Porţile de Fier ale Dunării, ele nu erau mai puţin importante în echilibrul 
european, fiind avanpostul Mediteranei, principalul teatru de luptă dintre otomani şi 
creştini. 

Marea Mediterană şi celelalte zone menţionate mai sus îl interesează pe istoric ca 
frontiere ale Imperiului Otoman, dar şi ca puncte strategice importante pentru 
europenii care trebuiau să le deţină dacă voiau să izbândească în lupta cu necreştinii. 
Numeroasele referinţe existente în Istoria Imperiului Otoman cu privire la popoarele 
mediteraneene, la bătăliile navale din Mediterana ori pentru ea, desfăşurate în Marea 

Marmara, referitoare la strâmtori, insule, peninsule ori arhipelaguri, la diverse conflicte 
teriotriale ori politice sunt continuu puse în relaţie cu istoria românilor. 

Astfel, de pildă, luarea Moreii, cucerirea de către otomani a Bosniei şi a Croaţiei, a 
Egiptului şi Tunisiei, numeroasele bătălii duse spre a păstra Eubeea, Ciprul şi Corfu, 
dar mai ales Creta - această colonie veneţiană care forma, în inima Mediteranei, un 
adevărat bastion bizantin, ba mai mult, o continuare a vechii civilizaţii greceşti - au 
avut un ecou adânc în spaţiul românesc. Şerban Cantacuzino, socrul lui Dimitrie 
Cantemir însuşi, ar fi ridicat, după spusele istoriografului, o armată de sârbi, croaţi şi 
români gata să-i înfrunte pe otomani. Pe vremea lui Cantemir Mediterana era o zonă 
fierbinte din punct de vedere strategic pe harta Europei, care se adăuga valorii sale 
simbolice: după ce unise cele două părţi ale Imperiului Roman, constituia acum o linie 
de demarcaţie între două latinităţi şi două creştinătăţi: orientală şi occidentală. Numele 
Mediteranei amintea de leagănul civilizaţiei europene, Grecia antică, precum şi de 
numele lui Alexandru Macedon, cel care atinsese hotarul Sciţiei, limita vechilor daci 
romanizaţi mai târziu. 

In acest context larg, referinţele lui Dimitrie Cantemir la Marea Neagră, la Dunăre 
şi la Porţile de Fier ale Carpaţilor sunt susceptibile de o interpretare integratoare. 
Cantemir menţionează ca importante şi zonele învecinate: Bugeacul, Dobrogea - fosta 
Scitya Minor - Cetatea Albă, Tulcea, Isaccea, atunci raia, Tumu Severin, aflată chiar la 
Porţile de Fier, unde împăratul Traian zidise o poartă şi un pod, ba chiar o cetate care 
s-ar fi numit Pontes, iar Bizanţul ridicase singura sa cetate fluvială, pentru a controla, 
de acolo, Mediterana. Cantemir nu uită să evoce fortificaţia numită Valu’ lui Traian, o 
întăritură de pământ mergând în lungul Dunării şi al ţărmului Mării Negre, paralel cu 
ele, prin Câmpia Română şi Dobrogea. Prin urmare, linia Dunării de la Porţile de Fier 
până la Marea Neagră, ca şi Marea Neagră însăşi, fuseseră considerate de romani 
strategice. Şi, aşa cum fuseseră strategice atunci, la întemeierea popoarelor de pe aceste 
locuri, erau strategice şi acum, la începutul veacului al XVIII-lea, momentul când 
începea formarea naţiunilor şi a statelor. Acestea fiind spuse, românii trebuiau 
consideraţi - fiindcă trecutul era de partea lor - printre cele mai vechi popoare ale 
Europei din aria întregii romanităţi. Alexandru Macedon ajunsese aici fiindcă zona era 
strategică pentru apărarea imperiului său. O dovediseră grecii antici ridicând colonii în 
lungul coastelor mării. Pe aceste meleaguri trăia deci un popor a cărui civilizaţie 
Bizanţul nu făcuse decât s-o continue. 

In ce priveşte însă Marea Neagră, importanţa ei era dată nu doar de situaţia de 
frontieră a Imperiului Otoman spre nord, spre Rusia şi spre Europa. Nu întâmplător 
sultanul Selim al II-lea a început construirea unui canal între Volga şi Don, spre a 
deplasa flota din Marea Neagră în Marea Caspică. Pe fondul acestei chestiuni Cantemir 
a făcut legătura între Poarta de Fier a Asiei şi Porţile de Fier ale Dunării, ambele având 
un rol însemnat în echilibrul continental. Spre a menţine comerţul liber pe Mediterana, 
deci echilibrul între puterile europene şi Imperiul Otoman, trebuia apărată linia marcată 

de Marea Neagră, Dunăre şi Porţile de Fier ale Carpaţilor, aşa cum, pentru a apăra 
Asia, trebuia apărată linia marcată de Marea Neagră, fluviile Volga şi Don şi poarta de 
Fier a Asiei, Munţii Caucaz şi Marea Caspică. De fapt, Asia şi Europa erau împreună 
Eurasia, ele aveau acelaşi mare interes: păstrarea comerţului de uscat, a marilor 
drumuri comerciale ameninţate de deschiderea rutelor oceanice. Creştinătatea în 
întregul ei, orientală, ca şi occidentală, trebuiau să se apere în faţa Islamului fortificând 
toată linia de apărare dintre cele două Porţi de Fier. Acest lucru era imperios cerut de 
principiul echilibrului de forţe dintre nordul şi sudul continetului, dintre otomani şi 
restul lumii. Era un moment când românii meritau să strălucească pe harta lumii 
civilizate, în numele aparteneţei lor la lumea greacă, leagăn al lumii romane însăşi - 
argument cultural - al deţinerii porţii de control continental - argument geopolitic. 

Concluzia cea mai la îndemână în ce priveşte poziţa lui Cantemir este aceea că 
temeiul istoriografiei şi al vieţii sale, miza ei profundă, a fost una politică, chiar dacă n- 
a acces la ea decât pe căile mediate ale cuvântului scris, ori pe cele mai directe ale 
sfaturilor către cei puternici. Dar un fapt este cert: puterea lui de a fi văzut sensul 
global al politicii la nivel continental şi planetar - şi subliniez acest lucru - a făcut ca 
mesajul său să fi ajuns până la noi. A trăit în epoca distribuirii puctelor de control 
planetar între marile puteri, şi-a spus cuvântul în legătură cu acest fapt, ne-a lăsat un 
mesaj clar despre cine suntem şi ce avem de făcut. Şcoala Ardeleană, mica unire, 
Marea Unire au fost coordonate stabilite de Cantemir. 

Ce putem spune acum, după trei veacuri, despre acest mesaj? Samuel P. Huntington 
consideră, în Ciocnirea civilizaţiilor şi refacerea ordinii mondiale 1 , care pleacă de la 
fapte a căror dimensiune planetară nu lasă loc de îndoieli, cum ar fi Renaşterea 
islamică din anii ’70 ai veacului XX, că aceasta ar fi doar urmarea necesităţii de a 
echilibra tendinţele de globalizare prin păstrarea diferenţelor specifice ale ariei 
islamice. Aş vrea să folosesc această arie doar ca exemplu, deoarece cred că tendinţele 
sunt, în mod firesc, vizibile în orice arie definibilă prin caracteristici de civilizaţie care 
pun împreună o colectivitate umană, fie ele laice ori religioase. Huntington şi-a 
construit modelul pe exemplul cel mai pregnant, ca urmare a sesizării unor mari 
presiuni şi în lumina tendinţei de respingere a lor. Dar aceste presiuni, la rândul lor, mi 
se pare că nu sunt pur şi simplu provenite din necesitatea de a sincroniza prin 
modernizare planeta, cum crede Huntington restrângând chestiunea ciocnirii 
civilizaţiilor la o dimensiune culturală cu efecte sociale, ci întreg procesul este 
economic determinat. Globalizarea este un poces de redistribuire planetară a stăpânirii 
resurselor primare, cu toate consecinţele de rigoare, inclusiv culturale. Distribuirea 
zonelor de control planetar, aşa cum se întâmpla acum trei veacuri, pe vremea lui 
Cantemir, continuă cu distribuirea resurselor planetare. Aici e diferenţa, dar şi 
apropierea de mesajulistoriografului român de la ânceputul veacului al XVIlI-lea. 


1 Apărută la Simon & Schuster, 1997. 

Dacă este adevărat că civilizaţiile contemporane avansate au la bază petrolul, tot ce 
urmează în întâmplările ultimilor ani trebuie căutat în registrul acestor căutări de 
identificare şi stăpânire a acestei resurse. Dezacordurile faţă de globalizare ale lumii 
islamice deţinătoare a marilor resurse de petrol ale planetei se afirmă pe cale culturală, 
civilizaţională, religioasă, dar sunt dezacorduri de identitate şi de teritoriu. Pentru 
credinţa islamică, teritoriul şi credinţa sunt una. Imperiul Otoman a avansat în Europa, 
a observat-o Cantemir însuşi, nu doar prin cucerirea de adepţi, ci prin cucerirea 
adepţilor cu teritoriu cu tot. Ei au făcut paşalâcuri în zonele de influenţă. Prin urmare, 
în termenii lui Huntington, civilizaţional vorbind. Islamul este îndreptăţit să vadă în 
procesele care au loc tentativa Occidentului de a-1 ocupa inclusiv teritorial. Chestiunea 
faliilor dintre ariile de influenţă este citită diferit de la centrul spre marginea fiecărei 
arii, ceea ce măreşte riscul de conflict potenţial. Judecarea deci, aşa cum procedează 
Huntington, a lumii ca având un singur centru - Occidentul - şi mai multe arii 
marginale - pare să fie eronată din moment ce - folosesc doar exemplul resurselor de 
petrol - există alte arii planetare tot atât de importante (chiar pentru centrul numit de 
Huntington). 

Deşi suferă de centrism, în privinţa sensului de mişcare a lumii Huntington are 
dreptate: ne aflăm în faţa unor războaie de falie şi, după detectarea zonelor de conflict, 
chestiunea este, mai ales pentru cei ce le locuiesc, nu doar detectarea exactă a 
contextului global în care se află plasaţi, ci şi răspunsul corect ţinând seama de 
perspectivele de interpretare ale celor cu care intră în conflict. Abia apoi trebuie găsită 
soluţia corectă. Aşa judecând lucrurile, soluţia islamică, cea mai rapidă, şi care virează 
spre terorism internaţional, nu face decât să blocheze renaşterea începută în anii ’70 şi 
întreg procesul de modernizare pe căi proprii, păcătuind prin izolare faţă de restul 
lumii. Pentru că, dacă este adevărată aserţiunea conform căreia identitatea culturală 
este ceea ce uneşte colectivităţile umane, face din ele naţiuni - şi timpul naţiunilor, 
care pe vremea lui Cantemir abia începea, iar acum încă n-a trecut - atunci tot atât de 
adevărat este că ele pot exista numai prin interacţiune şi nu prin izolare. Toate 
problemele cunoscute şi subsumabile ideii de autodeterminare revin în actualitate şi în 
noul context al procesului de globalizare. Cum şi cât are de spus fiecare, este încă o 
carte aflată în joc. Politica globalizării însăşi se construieşte, după faza teoretică, din 
întâmplările şi fiinţa însăşi a celor care-o joacă. Condiţia fiind aceea de participant la 
joc, nu de opozant ab initio. 

Nu greşesc afirmând că că ne aflăm într-o zonă de falie şi, deopotrivă, într-o zonă 
de control continental: aceea a Porţilor de Fier . Conflictele reale şi potenţiale ale 
acestei zone sunt similare cu acelea ale Porţii de Fier a Asiei, şi ea o poartă de control 
continental. Situată între Caucaz şi Marea Caspică, adică între Azerbaigeanul şi 
Cecenia islamică pe de o parte şi Rusia şi Georgia creştine pe de alta, Poarta de Fier a 
Asiei, care permite controlul Nordului asupra Sudului (sau invers), nu suportă mai 
puţin rigorile conflictelor civilizaţionale, economice şi deci politice, decât zona Porţilor 

de Fier ale Dunării, care şi ele asigură controlul continental, fac din Dunăre, cel mai 
lung fluviu european, axul continentului, o cale liberă de acces între Marea Neagră şi 
Marea Baltică, prin sistemul de canale existent. Tot ceea ce urmează este de dedus în 
acest perimetru al prezentului ariei geo-politice în care trăim. Şi n-ar fi decât o dovadă 
de înţelegere parţială - aşa cum se întâmplă cu Fluntington - a problemei de fond să 
considerăm că ne aflăm în faţa unui conflict religios ori civilizaţional pur şi simplu. 
Nici pe departe. Ne aflăm în plin proces de redefmire a ariilor de influenţă, de 
reconsiderare a marilor falii de control şi de reproiectare a centrelor economice de 
comandă şi, în consecinţă, de afirmare a civilizaţiilor capabile să controleze şi să 
impună toate aceste procese. Nu rămâne decât să fim parte a acestui proces, parte 
activă, după rolul pe care ni-1 considera potrivit înaintaşul nostru de acum trei veacuri. 


The importance of the continental Iron Gates 
in the globalization process 

(The International Scientific Conference 

The Danube, a river of cooperation. Belgrad, 2002) 

Some geo-political principles can be recognized along the history, along the human 
co-inhabitance. One of them is based on the instinct of domination, a psychological 
caracteristic of the entire living world. The below text is only a particularity of this 
assertion. 

The Iron Gate of the Danube was - like the Caucasian Iron Gate - and still 
remaines - a hot zone of our planet. In the ancient period, Alexander the Great was 
probably the first European leader who fought consciously to impose his domination 
over both continental Gates. He crossed the Danube border to set up his power to the 
North of the river and himself, the same Alexander the Great, built the Caucasian Wall 
- after the universal fortification’s pattem - along the Caucasian Iron Gate. 

The Roman Empire also displayed the tendency to impose his principie of life from 
the West to the East of the European continent. The Emperor Trajan also crossed the 
Danube river, but his Empire, until Emperor Aurelian period, and after that, could not 
penetrate into Asia and could not reach the Caucasian Gate. So, the Roman Empire 
considered the mountain desert at the East of Jordan river as a natural wall for its 
territory defense. 

The most obvious exemple of my assertion is the existence of Ottman Empire, who 
attacked constantly the Danubian Iron Gate to cross the Europe from East to West and 
to impose his religion, according to Coran principles: through the conquest of a new 
territory. This Ottman Empire was defeated by Russian Emperor Peter the Great at the 
Caucasian Iron Gate, at the beginning of thel7th century. The Russian Empire 
announced a new tendency in the European politics of globalization: the movement 
from the North to the South of both continents: Europe and Asia. In fact, Peter the 
Great made of his wars the reverse of the actions of Charles the XII, who crossed the 
Europe in all possible directions, from North to South and from West to East. Charles 
XII was also defeated on the Danube river by the Ottman Empire. 

But I think the existence itself of the great European Empires (like Romano- 
Germanic, Russian), the existence of Great Britain and Sweden as an opposite power 
to the Ottman Empire, was the first great motivation in an unitary European and global 
political conception, named from that time until after the second world war, an 
alliances system. Its purpose was to satisfy the fundamental principie of the European 
politics: the force equilibrium. Of course, that means not an unitary interest of all 
nations face to the hot areas of continental Iron Gates, but an unanimous respected 
political principie. That situation seems to be changed in the last time. 

The Iron Gate of the Danube river is between two countries and two peoples, but 
also it is the great Gate for all Danubian countries. And, in this century and in this 
millenium, is not possible to ignore the amplitude of the fight for a new domination of 
all control zones in the world, this Gate included. The both continental gates Danubian 
and Caspian - are still the conflict areas. I do not name the participants. It can be or it 
will be everyone who is economicaly interested. Our chance here, at the Danubian 
Gate, is exactly the multitude of interests for these zone in the context of the 
continuing re-defmition of the power in the continental control points. I think the 
usual point of vue about nation, nationality , the nations rights is not performing in the 
contemporary world because of this context, named the continuing re-defmition of 
power in the globalization process. To survive as a nation means today to be adapted 
to these new conditions of economic life in those permanently hot geo-political 
environment. 

I am not analyzing the situation of other strategic keys of this planet, like, for 
instance, straits or passes. I do not mention the fmancial gates, probably the most 
important gates now on this planet. But you can think of all problems on your own, in 
your own way, according to the interests of your nation. I suppose the pressing 
problem in this new great battle is not the nation’ s standard, the nation’ s internai 
political statute, but the fmancial possibility for all nations to use safely the planetary 
control points. Because, in spiţe of the anybody’s tendency to dominate one or another 
planetary control point, every geo-strategical position has to be economicaly 
negotiated among all partners interested in using them. 

So, in a global world, the problem of nation’s independence and rights becomes the 
problem of the fmancial possibility to use every point of the planet according to their 
economical possibilities and needs. For every nation the right of using replaces the 
right of property. And the political force equilibrium principie becomes the principie 
of the continuing fight for economic power. The territory were we are living is not so 
important, he is not a today controversial question. The reason of today’s conflicts is a 
someone’s tendency to establish a new control upon the planetary check points as a 
source of fmacial power for himself, opposite to the present nations’ agreement to use 
them toghether. I think, the most correct counterblow in this situation is to obtain a 
new mutual agreement to use safely and freely the planet, without harming each 
other economic interests. At the end of my assertion, let me offer you the possibility to 
think over this Afgan or Iraki conflict, i.e. to think at this moment when the United 
States - like the United Kingdom - try to enter in the center of the Asian continent, 
Russia launches a new generation of ,communication’ satelites and the European 
nations try to defend the principles of the Security’s Council to preserve their own 
control in this planetary field of conflict. 

And, before ending, let me offer to you, as the participants of this Conference of 
the Danubian countries, the possibility to think, taking into account all my 
suppositions, to the present political position conceming our Danubian Iron Gate. 


Convergenţe şi diversităţi în conceptul de globalizare a culturii 

( Simpozionul Internaţional Controverse politice ale veacului XXI 
Novi Sad, nov. 2002) 

Cocnirea civilizaţiilor 2 , una dintre cele mai cunoscute lucrări ale politologului 
american Samuel P. Huntington, a fost publicată în 1997 şi a devenit faimoasă în toată 
lumea pentru luminarea nepărtinitoare a unui amplu proces al lumii contemporane, pe 
care ne-am obişnuit să-l numim globalizare. Perspectiva autorului asupra procesului 
este însă una centristă, limitată de aria lecturilor şi a cunoaşterii fenomenelor din 
perspectivă americană şi occidentală. Chestiunea Europei de Est, ca şi a tuturor 
celorlalte culturi aflate în afara acestei arii este pusă deci din unghiul Occidentului şi 
cartea pierde din vedere perspective şi zone importante ale evoluţiei lucrurilor din 
aceste părţi de lume. Un dialog ştiinţific cu lucrarea lui Huntington pare deci cu atât 
mai necesar. 

Cultura este parte a civilizaţiei. In această calitate, procesul globalizării civilizaţiei 
o atinge şi pe ea, punând astfel în ecuaţie însăşi diferenţa specifică a naţiunilor. 
Deoarece cultura, ca semn distinctiv al unui popor constituit în stat şi naţiune, face de 


2 The Clash of Civilisations and the Remaking Order, Simon &Shuster, 1997 

asemenea parte din această sferă. Din apartenenţa culturii, în acelaşi timp, la sfera 
naţiunii şi a civilizaţiei, rezultă o dinamică a proceselor contemporane pe care 
Huntington o defineşte prin comparaţie cu trecutul istoric, grupând culturile actuale în 
funcţie de origini. Nu este însă mai puţin adevărat că, deşi pleacă de la fapte a căror 
dimensiune planetară nu lasă loc de îndoieli, cum ar fi Renaşterea islamică, le 
interpretează totuşi într-un sens care dă loc la îndoieli în ce priveşte cauzele şi 
motivaţiile profunde ale proceselor. Ca urmare dă loc la îndoieli şi în privinţa soluţiilor 
propuse. Fiindcă Renaşterea islamică din anii ’70 nu este doar, aşa cum citeşte 
Huntington, numai urmarea necesităţii de a echilibra tendinţele de globalizare prin 
păstrarea diferenţelor specifice ale ariei islamice - şi folosesc această arie doar ca 
exemplu, dar tendinţele sunt, în mod firesc, vizibile în orice arie defmibilă prin 
caracteristici culturale care pun împreună o colectivitate umană, fie ele laice ori 
religioase - ci este şi urmarea sesizării unor mari presiuni, de unde tendinţa de 
respingere a lor. Aceste presiuni, la rândul lor, nu sunt pur şi simplu presiuni provenite 
din necesitatea de a sincroniza prin modernizare planeta, cum crede Huntington 
restrângând chestiunea ciocnirii civilizaţiilor la o dimensiune culturală cu efecte 
sociale, ci întreg procesul este economic determinat. Globalizarea este un poces de 
redistribuire planetară a stăpânirii resurselor primare, cu toate consecinţele de rigoare, 
inclusiv culturale. 

Dacă este adevărat că civilizaţiile contemporane avansate au la bază petrolul, tot 
ceea ce urmează în întâmplările ultimilor ani trebuie căutat în registrul acestor căutări 
de identificare şi stăpânire a acestei resurse. Dezacordurile faţă de globalizare, ale 
lumii islamice deţinătoare a marilor resurse de petrol ale planetei, se afirmă pe cale 
culturală, civilizaţională, religioasă, dar sunt dezacorduri de identitate şi de teritoriu. 
Pentru credinţa islamică, teritoriul şi credinţa sunt una. Imperiul Otoman a avansat în 
Europa nu doar prin cucerirea de adepţi, ci prin cucerirea adepţilor cu teritoriu cu tot. 
Ei au făcut paşalâcuri în zonele de influenţă. Prin urmare, în termenii lui Huntington, 
civilizaţional vorbind. Islamul este îndreptăţit să vadă în procesele care au loc tentativa 
Occidentului de a-1 ocupa inclusiv teritorial. Chestiunea faliilor dintre ariile de 
influenţă este citită diferit de la centrul spre marginea fiecărei arii, ceea ce măreşte 
riscul de conflict potenţial. Judecarea deci, aşa cum procedează Huntington, a lumii ca 
având un singur centru - Occidentul - şi mai multe arii marginale - pare să fie eronată 
din moment ce - folosesc doar exemplul resurselor de petrol - există alte arii planetare 
tot atât de importante (chiar pentru centrul numit de Huntington). 

Deşi suferă de centrism, în privinţa sensului de mişcare a lumii Huntington are 
dreptate: ne aflăm în faţa unor războaie de falie şi, după detectarea zonelor de conflict, 
chestiunea este, mai ales pentru cei ce le locuiesc, nu doar detectarea exactă a 
contextului global în care se află plasaţi, ci şi răspunsul corect ţinând seama de 
perspectivele de interpretare ale celor cu care intră în conflict. Abia apoi trebuie găsită 
soluţia corectă. Aşa judecând lucrurile, soluţia islamică, cea mai rapidă, şi care virează 

spre terorism internaţional, nu face decât să blocheze renaşterea începută în anii ’70 şi 
întreg procesul de modernizare pe căi proprii, păcătuind prin izolare faţă de restul 
lumii. Pentru că, dacă este adevărată aserţiunea conform căreia identitatea culturală 
este ceea ce uneşte colectivităţile umane, face din ele naţiuni - şi timpul naţiunilor n-a 
trecut - atunci tot atât de adevărat este că ele pot exista numai prin interacţiune şi nu 
prin izolare. Toate problemele cunoscute şi subsumabile ideii de autodeterminare revin 
în actualitate şi în noul context al procesului de globalizare. Cum şi cât are de spus 
fiecare, este încă o carte aflată în joc. Politica globalizării însăşi se construieşte, după 
faza teoretică, din întâmplările şi fiinţa însăşi a celor care-o joacă. Condiţia fiind aceea 
de participant la joc, nu de opozant ab initio. 

Nu greşesc afirmând că ţările noastre se află într-o zonă de falie şi, deopotrivă, într- 
o zonă de control continental: aceea a Porţilor de Fier . Conflictele reale şi potenţiale 
ale acestei zone sunt similare cu acelea ale Porţii de Fier a Asiei, şi ea o poartă de 
control continental. Situată între Caucaz şi Marea Caspică, adică între Azerbaigeanul şi 
Cecenia islamică pe de o parte şi Rusia şi Georgia creştine pe de alta, Poarta de Fier a 
Asiei, care permite controlul Nordului asupra Sudului (sau invers), nu suportă mai 
puţin rigorile conflictelor civilizaţionale, economice şi deci politice, decât zona Porţilor 
de Fier ale Dunării, care şi ele asigură controlul continental. Tot ceea ce urmează este 
de dedus în acest perimetru al prezentului ariei geo-politice în care trăim. Şi n-ar fi 
decât o dovadă de înţelegere parţială - aşa cum se întâmplă cu Fluntington - a 
problemei de fond să considerăm că ne aflăm în faţa unui conflict religios ori 
civilizaţional pur şi simplu. Nici pe departe. Ne aflăm în plin proces de redefmire a 
ariilor de influenţă, de reconsiderare a marilor falii de control şi de reproiectare a 
centrelor economice de comandă şi, în consecinţă, de afirmare a civilizaţiilor capabile 
să controleze şi să impună toate aceste procese. 

